มียารักษาไหนที่สามารถหาซื้อได้ตามร้านขายยาบ้างไหมครับ
สวัสดีค่ะ หากได้รับการวินิจฉัยแล้วว่าเป็น ซีสต์ไขมันใต้ผิวหนัง (epidermal inclusion cyst) ซึ่งเกิดจากเซลล์ผิวหนังชั้นนอกอยู่ผิดที่ โดยไปอยู่ในผิวชั้นหนังแท้แล้วผลิตสารเคอราตินสะสมจนเกิดซีสต์ขึ้น อาการคือจะคลำได้เป็นก้อนหรือตุ่มที่ค่อนข้างนิ่ม อาจพบรูเปิดจากก้อน และหากบีบออกอาจเห็นมีสารสีขาวคล้ายเนย มีกลิ่นเหม็น ดูคล้ายหนอง แต่ไม่ได้ทำให้มีอาการเจ็บหรือปวดการรักษาคือการผ่าตัดเอาก้อนซีสต์ออก การทานยาหรือทายาใดๆ ไม่สามารถทำให้ก้อนซีสต์หายไปได้ค่ะอย่างไรก็ตาม หากยังไม่ได้รับการวินิจฉัยว่าเป็นก้อนซีสต์ไขมันใต้ผิวหนัง ก้อนที่ผิวหนังของถุงอัณฑะ อาจเป็นก้อนอื่นๆ ได้ เช่น หูดหงอนไก่ ก้อนเนื้องอกของผิวหนังชนิดต่างๆ หรือหากเป็นก้อนภายในถุงอัณฑะ ก็อาจเป็นไส้เลื่อน ถุงน้ำในอัณฑะ (hydrocele) ก้อนเนื้องอกและมะเร็งอัณฑะ เป็นต้น ดังนั้น หากยังไม่เคยรับการตรวจวินิจฉัย ก็ควรไปพบแพทย์เพื่อตรวจก่อนค่ะ ส่วนการรักษาก็จะขึ้นอยู่กับสาเหตุที่เป็นค่ะ